Επίπεδα Φυσικής Δραστηριότητας και Ποιότητας Ζωής ασθενών με Κυστική Ίνωση
Creators: name: Γιαννακουλάκος, Σταύρος Αθανασίου
Publisher: name: Aristotle University of Thessaloniki
Year: 2017
Subjects: κυστική ίνωση
φυσική δραστηριότητα-ποιότητα ζωής
παιδιά-αναπνευστική λειτουργία
cystic fibrosis
physical activity-quality of life
children-lung function

description: Η Κυστική Ίνωση και οι επιπλοκές της στα διάφορα συστήματα επιφέρουν αυξημένη νοσηρότητα, γεγονός που επηρεάζει τον τρόπο και την ποιότητα ζωής των ασθενών. Την τελευταία δεκαετία όλο και περισσότερες είναι οι μελέτες που με τα αποτελέσματά τους προτρέπουν τους ασθενείς με κυστική ίνωση να διάγουν έναν δραστήριο τρόπο ζωής και να συμμετέχουν σε προγράμματα συστηματικής φυσικής δραστηριότητας. Σκοπός της παρούσας μελέτης είναι η εκτίμηση των επιπέδων φυσικής δραστηριότητας και ποιότητας ζωής (QoL) των ασθενών με κυστική ίνωση και η διερεύνηση της μεταξύ τους συσχέτισης. Σε σαρανταπέντε ασθενείς με κυστική ίνωση, μέσης ηλικίας 13.22 έτη εκτιμήθηκαν με σπιρομέτρηση η μέγιστη εκπνευστική ροή σε 1'' (FEV1%) και με μέθοδο έκπλυσης με πολλαπλές αναπνοές (MBW) ο δείκτης κάθαρσης των πνευμόνων (LCI). Στην μελέτη επίσης συμμετείχαν 45 υγιή άτομα, αντίστοιχης ηλικίας και φύλου, που αποτέλεσαν την ομάδα ελέγχου. Η φυσική δραστηριότητα όλων των συμμετεχόντων αξιολογήθηκε με το ερωτηματολόγιο «Godin Leisure-Time Exercise». Η QoL εκτιμήθηκε με το ερωτηματολόγιο DISABKIDS. Επίσης αξιολογήθηκε o αντίκτυπος της νόσου, τα εμπόδια της θεραπείας, η φυσική ανικανότητα, η ανεξαρτησία, τα συναισθήματα, η κοινωνική ένταξη, καθώς και ο αποκλεισμός. Τέλος, εκτιμήθηκε η συσχέτιση της φυσικής δραστηριότητας και της QoL. Οι ασθενείς είχαν FEV1% 91.15 ±20.46% και LCI 10.68 ±4.08. Ασθενείς με καλύτερη βαθμολογία φυσικής δραστηριότητας σημείωσαν και καλύτερη συναισθηματική (r: 0.414, p: 0.006), καθώς και ολική QoL βαθμολογία (r: 0.372; p: 0.014). Η βαθμολογία της φυσικής δραστηριότητας δε βρέθηκε να συσχετίζεται σημαντικά είτε με τον FEV1% είτε με τον LCI. Οι ασθενείς βρέθηκαν να μην έχουν σημαντικές διαφορές στο βάρος, και κατ’ επέκταση στο ΔΜΣ, με την ομάδα των υγιών συμμετεχόντων, αν και η διατήρηση του βάρους στα άτομα με Κυστική Ίνωση είναι ιδιαίτερα δύσκολη. Διαφορά βρέθηκε στα επίπεδα της φυσικής δραστηριότητας μεταξύ των δύο ομάδων, με τους υγιείς συμμετέχοντες να ακολουθούν έντονη φυσική δραστηριότητα (83% της ομάδας) ή μέσης έντασης φυσική δραστηριότητα (17% της ομάδας), ενώ οι ασθενείς συμμετέχοντες εμφάνιζαν έντονη φυσκή δραστηριότητα σε μικρότερο ποσοστό (68%), αυξημένη μέσης έντασης φυσική δραστηριότητα σε σχέση με την ομάδα ελέγχου (27%), και μερικοί ασθενείς ακολουθούσαν ήπιας έντασης φυσική δραστηριότητα (5%). Από τα αποτελέσματα της μελέτης διαπιστώθηκε ότι υπάρχουν σημαντικά οφέλη στην σχετιζόμενη με την υγεία ποιότητα ζωής στα άτομα με Κυστική Ίνωση, από τη συχνή φυσική δραστηριότητα. Παρ’ όλα αυτά, απαιτείται περαιτέρω έρευνα στον τομέα της επίδρασης της αυξημένης σωματικής δραστηριότητας στην επιβράδυνση της έκπτωσης της αναπνευστικής λειτουργίας στους ασθενείς με κυστική ίνωση
description: Cystic Fibrosis and the implications of the various systems of the body may lead to increased morbidity, apart from affecting the quality of life of patients. In the last decade, the studies conducted motivate patients with cystic fibrosis to live an active lifestyle and participate in regular physical activity programs through their results. The purpose of this study is to assess the levels of physical activity and quality of life (QoL) of patients with cystic fibrosis and to explore the correlation between them. Forty-five patients with cystic fibrosis, with mean age 13.22 years, were examined for the maximum expiratory flow at 1'' (FEV1%) by spirometry and the clearance ratio of the lungs (LCI) with rinsing method with multiple breaths (MBW). The study also involved 45 healthy kids of comparable age and sex, matched with the group of patients. The physical activity of all participants was assessed with the questionnaire «Godin Leisure-Time Exercise». The quality of life (QoL) was assessed with DISABKIDS questionnaire. Furthermore, the impact of the disease was evaluated, along with the obstacles of therapy, physical disability, independence, emotions, social inclusion and exclusion. Finally, the association between physical activity and QoL was evaluated. Patients had FEV1% 91.15 ± 20.46% and LCI 10.68 ± 4.08. Patients with a better score of physical activity, had higher emotional (r: 0.414, p: 0.006), and total QoL score (r: 0.372; p: 0.014). The rating of physical activity was found to correlate significantly with either the FEV1% either by LCI. The patients were found not to have significant differences in weight, and thus the BMI with the group of healthy participants, although the weight maintenance in individuals with cystic fibrosis is especially difficult. Difference was found in levels of physical activity between the two groups, with healthy participants following intense physical activity (83% of the group) or moderate intensity physical activity (17% of the group), while the participating patients had intense physical activity to a lesser extent (68%), increased moderate intensity of physical activity in relation to the other group (27%), and some patients had low intensity physical activity (5%). The results of the study revealed that there are significant benefits to the health-related quality of life in people with Cystic Fibrosis, from frequent physical activity. The study supports the need for further research into the effect of increased physical activity to slow the decline in lung function in patients with cystic fibrosis